OpenLLM-France/wikimedia huggingface dataset:
# Selbu

Selbu és un municipi del comtat noruec de Trøndelag. Té 4.132 habitants (2016) i té una superfície de 1,234.85 km².
El municipi es va establir l'1 de gener del 1838. La major part de Selbu està coberta de muntanyes, boscos, llacs i zones dedicades a l'agricultura i la ramaderia.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 11 març 2016].
# Tyrannochthonius attenuatus

Tyrannochthonius attenuatus és una espècie d'aràcnid de l'ordre Pseudoscorpionida de la família Chthoniidae.

## Distribució geogràfica

Es troba de forma endèmica a Alabama (Estats Units).

## Referències

* ↑ «Texas A&M University». Arxivat de l'original el 2014-10-13. [Consulta: 10 octubre 2016].
* Muchmore, 1996 : The genus Tyrannochthonius in the eastern United States (Pseudoscorpionida: Chthoniidae). Part II. More recently discovered species. Insecta Mundi, vol. 10, p. 153-168 (text sencer).
# Teixidor de capell bru

El teixidor de capell bru (Ploceus insignis) és un ocell de la família dels ploceids (Ploceidae).

## Hàbitat i distribució

Habita els boscos del sud-est de Nigèria, Camerun, l'illa de Bioko, República del Congo, oest d'Angola, sud-oest de la República Centreafricana, extrem est de Sudan del Sud, nord-est, est i sud-est de la República Democràtica del Congo, oest d'Uganda, Ruanda, oest i centre de Kenya i sud-oest de Tanzània.

## Referències

* ↑ «Teixidor de capell bru». Cercaterm. TERMCAT, Centre de Terminologia. Rev. 20/02/2022(català)
# Silvia Neid

Silvia Edith Maria Neid (Walldürn, 2 de maig de 1964) és una exjugadora i exentrenadora de futbol professional alemanya. És una de les jugadores amb més èxit del futbol alemany, havent guanyat set campionats nacionals i sis Copes Femenines de la DFB. Entre 2005 i 2016, Neid va ser l'entrenadora de la selecció femenina de futbol d'Alemanya. Va ser entrenadora mundial femenina de l'any de la FIFA el 2010, 2013 i 2016.

## Trajectòria

La carrera de Neid com a jugadora va començar a l'SV Schlierstadt, més endavant reanomenat com a Klinge Seckach. Va romandre al club fins al 1983 quan va fitxar per l'SSG Bergisch Gladbach, llavors l'equip dominant del futbol alemany, amb qui guanyar el doblet el 1984, tot i que va passar al TSV Siegen després d'una temporada sense títols el 1985. El club va gaudir dels seus anys més exitosos amb el joc de Neid, guanyant sis lligues i cinc copes. Neid es va retirar després de la temporada 1995-96.
Com a internacional alemanya, Neid va debutar el 10 de novembre de 1982 contra la selecció de Suïssa. En aquest partit va marcar dos gols, el primer dels quals va arribar només un minut després d'haver entrat al terreny de joc. Neid va guanyar l'Eurocopa Femenina de Futbol tres vegades consecutives entre 1989 i 1995, i va arribar a la final de la Copa del Món Femenina de Futbol 1995. El seu darrer partit va ser als Jocs Olímpics d'Estiu de 1996 a Atlanta contra la selecció del Brasil.
Immediatament després de retirar-se del futbol actiu, Neid va ser seleccionadora nacional. Va dirigir l'equip sub-19, que va guanyar el Campionat del Món de 2004.
Neid va exercir com a segona entrenadora de l'equip nacional sènior amb Tina Theune-Meyer, abans de succeir-la el 20 de juny de 2005. Va entrenar l'equip fins a la victòria a la Copa del Món Femenina de Futbol 2007, derrotant el Brasil per 2-0 a la final, i als Jocs Olímpics d'Estiu de 2016. Neid va deixar el càrrec de seleccionadora l'agost de 2016.

## Referències

* 1 2 «Statistics». DFB. [Consulta: 30 juliol 2009].
* ↑ «Neid beerbt Theune-Meyer» (en alemany). kicker, 04-02-2005.
* ↑ «Gold for Germany as Neid finishes in style». fifa.com, 19-08-2016. Arxivat de l'original el 20 agost 2016.
* ↑ «Silvia Neid's last match as German's coach is for the gold». Associated Press, 19-08-2016. Arxivat de l'original el 26 de juny 2018. [Consulta: 24 agost 2016].
# RFC

RFC té els següents significats:
* Informàtica: Document RFC
* Militària: Royal Flying Corps, el predecessor de la RAF
* Fòrums: Resistència Friki Catalana
# Vyšný Komárnik

Vyšný Komárnik és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1600.
# Selby (Dakota del Sud)

Selby és una població dels Estats Units a l'estat de Dakota del Sud. Segons el cens del 2000 tenia 736 habitants.

## Demografia

Segons el cens del 2000, Selby tenia 736 habitants, 308 habitatges, i 199 famílies. La densitat de població era de 342,4 habitants per km².
Dels 308 habitatges en un 23,4% hi vivien nens de menys de 18 anys, en un 57,1% hi vivien parelles casades, en un 5,8% dones solteres, i en un 35,1% no eren unitats familiars. En el 34,1% dels habitatges hi vivien persones soles el 21,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,74.
Per edats la població es repartia de la següent manera: un 20,4% tenia menys de 18 anys, un 3,4% entre 18 i 24, un 20,5% entre 25 i 44, un 25,3% de 45 a 60 i un 30,4% 65 anys o més.
L'edat mediana era de 51 anys. Per cada 100 dones de 18 o més anys hi havia 86,6 homes.
La renda mediana per habitatge era de 27.639 $ i la renda mediana per família de 37.500 $. Els homes tenien una renda mediana de 26.563 $ mentre que les dones 18.214 $. La renda per capita de la població era de 16.433 $. Entorn del 4,7% de les famílies i el 8,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Selby». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Selby». American Fact Finder. Oficina del Cens dels Estats Units, 12-01-2010.
# Umatilla

«Umatilla» té aquests significats:
* Umatilla (grup humà), tribu de parla shahaptiana com els walla walla
* Llengua umatilla, varietat del sahaptin meridional, part de la subfamília sahaptiana del grup de les penutianes de l'Altiplà
* Tribus Confederades de la Reserva índia Umatilla, confederació reconeguda pel govern federal de les tribus cayuses, umatilla i walla walla de parla sahaptin que habitaren a l'altiplà del riu Columbia
* Toponímia:
** Umatilla (Oregon), població dels Estats Units a l'estat d'Oregon
** Umatilla (Florida), població dels Estats Units a l'estat de Florida
** Reserva índia Umatilla, reserva índia a l'est d'Oregon als Estats Units
** Comtat d'Umatilla, divisió administrativa d'Oregon
* Miscel·lània: Rhinichthys umatilla, espècie de peix de la família dels ciprínids
# The Sims: House Party

The Sims: House Party (en català Els Sims: Festa a casa) és la segona expansió que va sortir per a PC dels Sims. En aquesta expansió podem organitzar la nostra pròpia festa.

## Trets nous

* Festa de Casa dona l'habilitat per fer festes, i convidar nombres grans d'amics. El joc considera que qualsevol reunió de quatre o més visitants és una festa.
* Elements relacionats de festa nous, com taules, pistes de ball, barres de bar, plats, vestits i llars de foc (al voltant d'on Sims es poden reunir i cantar cançons).
* El joc afegeix un cert nombre de canals de ràdio nous com Platja, Discoteca i Malparlar, així augmentant la gamma de música que el jugador pot escoltar dins del joc.
* Una nova gamma ampla de vestits.
* Els jugadors poden comprar un gegant pastís del que surt un ballarí exòtic. El pastís pot fallar i produir un goril·la, un boxejador pallasso, o un boxejador Elvis.
# Stenochilus hobsoni

Stenochilus hobsoni és una espècie d'aranyes araneomorfs de la família dels estenoquílids (Stenochilidae). Fou descrita per primera vegada per Octavius Pickard-Cambridge, l'any 1871. Aquesta espècie és anomenada així en honor de Julian Hobson de H.M. Staff Corps.
Aquesta espècie és endèmica de l'Índia. Es troba al Tamil Nadu, a Andhra Pradesh, al Karnataka i al Maharashtra.
Els mascles descrits per Platnick i Shadab l'any 1974 mesuren de 4,82 a 7,42 mm i les femelles de 5,67 a 6,62 mm.

## Referències

* 1 2 Pickard-Cambridge, O. (1871b). On some new genera and species of Araneida. Proceedings of the Zoological Society of London 38(3, for 1870): 728-747, Pl. XLIV.
* 1 2 (anglès) World Spider Catalog: Stenochilus hobsoni O. Pickard-Cambridge, 1871 en la família Stenochilidae +base de dades
* ↑ O. Pickard-Cambridge, 1870 : On some new genera and species of Araneida. Proceedings of the Zoological Society of London, vol.1870, p.728-747 (text integral).
* 1 2 Platnick & Shadab, 1974: A revision of the spider family Stenochilidae (Arachnida, Araneae). American Museum Novitates, n.2556, p.1-14 (text íntegre).
# REO Speedwagon

REO Speedwagon és una banda nord-americana de Rock, formada a Illinois el 1967. La seva major popularitat va arribar en la dècada dels anys 80, principalment als Estats Units, en els primers llocs (2 vegades en una cançó i una vegada un Album), També en la dècada dels 80 van tenir molt èxit a llatinoamèrica gràcies a la realització de diverses gires de concerts durant l'esmentada dècada. Segueixen tenint certa vigència, fent concerts i gires, no obstant això després d'11 anys de no publicar un àlbum, al juny de 2007, va sortir a la venda la nova producció discogràfica de la banda "Find Your Own Way Home".

## Discografia

* 1971: REO Speedwagon
* 1972: R.E.O./T.W.O.
* 1973: Ridin' the storm out
* 1974: Lost in a dream
* 1975: This time we mean it
* 1976: R.E.O.
* 1978: You can tune a piano, but you can't tuna fish
* 1979: Nine lives
* 1980: Hi infidelity
* 1982: Good trouble
* 1984: Wheels are turnin
* 1987: Life as we know it
* 1990: The earth, a small man, his dog and a chicken
* 1996: Building the bridge
* 2007: Find Your Own Way Home
* 2009: Not so silent night...christmas with REO Speedwagon
# RESG Walsum

El RESG Walsum (oficialment: Roll-, Eis- und Sportgemeinschaft Walsum 1937 eV) és un club d'hoquei sobre patins del districte de Walsum a la ciutat alemanya de Duisburg. Va ser fundat l'any 1937 i també te una secció de patinatge artístic sobre rodes.
En el seu palmarès compta amb 16 lligues i 4 copes alemanyes. A més a més, l'any 1985, va ser finalista de la Recopa d'Europa d'hoquei sobre patins, on va caure a la final contra el Sporting CP.

## Palmarès

* Lliga alemanya: 1949, 1952, 1953, 1954, 1971, 1972, 1973, 1974, 1975, 1981, 1985, 1987, 1989, 1990, 1991 i 1999
* Copa alemanya: 1993, 1994, 1996 i 2003

## Enllaços externs

* RESG Walsum - Lloc web oficial
# Vídua cuaampla

La vídua cuaampla (Vidua obtusa) és un ocell de la família dels viduids (Viduidae).

## Hàbitat i distribució

Viu a les sabanes del nord d'Angola, sud i est de la República Democràtica del Congo, Burundi, Ruanda, extrem sud-oest d'Uganda, sud de Kenya i oest i sud de Tanzània cap al sud fins al sud d'Angola, extrem nord-est de Namíbia, nord de Botswana, Zimbabwe i nord-est de Sud-àfrica.

## Referències

* ↑ «Vídua cuaampla». Cercaterm. TERMCAT, Centre de Terminologia. Rev. 20/02/2022(català)
# Selatrað

Selatrað [ˈseːlatɹɛa] és una localitat situada a la costa oest de l'illa de d'Eysturoy, a les illes Fèroe. Forma part del municipi de Sjóvar. L'1 de gener de 2021 tenia 22 habitants. Selatrað significa 'lloc de cria de foques'.
La localitat està situada a la riba oriental de l'estret de Sundini, que separa les illes d'Eysturoy i la de Streymoy. La carretera 669 mor a Selatrað i connecta el poble amb Strendur, la capital municipal, que es troba a 10 km. Cap a l'est hi ha una cadena de muntanyes que separen Selatrað de la riba esquerre del Skalafjørður. Per altra banda, dos rius creuen el nucli del poble: el Sandá, al nord, i el Breiðá, al sud. D'aquestes muntanyes cal destacar els cims del Reyðafelstindur, de 764 m, i el del Kambur, de 611 m.
L'església del poble, la primera de l'arxipèlag feta de formigó, es va construir el 1927. La tercera plantació d'arbres més gran de les Illes Fèroe es troba a Selatrað. Va ser greument danyada per un huracà el 1988, destruint-ne les 2/3 parts. No obstant això, els arbres més grans (els de 20 m d'altura) van sobreviure.
Selatrað va ser una vegada el lloc de reunió parlamentària de tota l'illa d'Eysturoy.

## Referències

* 1 2 «Statistical Database» (en anglès). Arxivat de l'original el 2020-07-06. [Consulta: 19 novembre 2019]. «Base de dades estadística de les Illes Fèroe»
* ↑ Brandt, Don. More Stamps and Story of the Faroe Islands (en anglès). Tórshavn: Postverk Føroya, 2006, p. 37. ISBN 99918-3-191-6.
* ↑ «Mapa de les Illes Fèrpe» (en danès). Trad Danmark. [Consulta: 19 novembre 2019].
* ↑ «Fjøll» (en feroès). us.fo. Arxivat de l'original el 2011-07-20. [Consulta: 19 novembre 2019].
* ↑ «Selatrað» (en feroès). Fólkakirkjan (Església de les Illès Fèroe). [Consulta: 19 novembre 2019].

## Vegeu també

* Llista de municipis de les Illes Fèroe
* Llista de túnels de les Illes Fèroe

## Enllaços externs

* Web de l'ajuntament de Sjóvar. (feroès)
# Umaru Bangura

Umaru Bangura (Freetown, 7 d'octubre de 1987) és un exfutbolista de Sierra Leone de la dècada de 2010.
Fou internacional amb la selecció de futbol de Sierra Leone.
Pel que fa a clubs, destacà a FC Dinamo Minsk.

## Referències

* ↑ Umaru Bangura a National-Football-Teams.com (anglès)
* ↑ «Sierra Leone Captain: "We're the Ones Suffering"». bbc.com, 01-11-2018. [Consulta: 1r novembre 2018].
* ↑ Norwegian News Agency «Bangura klar for utenlandsk klubb» (en norwegian). Nettavisen. Norwegian News Agency, 10-12-2013 [Consulta: 26 desembre 2013].
* ↑ Umaru Bangura, Fitxa a Soccerway
* ↑ «Umaru Bangura». http://www.altomfotball.no/.+[Consulta: 26 desembre 2013].
# Síndrome de Lennox-Gastaut

La síndrome de Lennox-Gastaut (SLG) és una epilèpsia complexa, rara i severa d'inici infantil. Es caracteritza per tipus de convulsions múltiples i concurrents, disfunció cognitiva i ones de punta lentes a l'electroencefalograma (EEG). Normalment, es presenta en nens d'entre 3 i 5 anys i pot persistir fins a l'edat adulta. S'ha associat amb diverses mutacions genètiques, lesions perinatals, infeccions congènites, tumors/malformacions cerebrals i trastorns genètics com l'esclerosi tuberosa i la síndrome de West. El pronòstic de la SLG és dolent, amb una mortalitat del 5% a la infància i convulsions persistents a l'edat adulta (80-90%).
La SLG va rebre el nom dels neuròlegs William G. Lennox (Boston, EUA) i Henri Gastaut (Marsella, França), que van descriure la malaltia de manera independent. El Dia internacional de conscienciació sobre SLG és l'1 de novembre.

## Referències

* ↑ Markand, Omkar N. «Lennox–Gastaut syndrome (childhood epileptic encephalopathy)». Journal of Clinical Neurophysiology, vol. 20, 6, 01-12-2003, pàg. 426–441. DOI: 10.1097/00004691-200311000-00005. ISSN: 0736-0258. PMID: 14734932.
* ↑ Archer, John S.; Warren, Aaron E. L.; Jackson, Graeme D.; Abbott, David F. «Conceptualizing Lennox–Gastaut syndrome as a secondary network epilepsy». Frontiers in Neurology, vol. 5, 01-01-2014, pàg. 225. DOI: 10.3389/fneur.2014.00225. PMC: 4214194. PMID: 25400619.
* ↑ Asadi-Pooya, Ali A. «Lennox-Gastaut syndrome: a comprehensive review». Neurological Sciences, vol. 39, 3, 01-03-2018, pàg. 403–414. DOI: 10.1007/s10072-017-3188-y. ISSN: 1590-3478. PMID: 29124439.
* ↑ Dravet, C., & Roger, J. (1996). Henri Gastaut 1915-1995. Epilepsia, 37(4), 410–415. https://doi.org/10.1111/j.1528-1157.1996.tb00580.x
* ↑ «LGS Foundation | Lennox-Gastaut Syndrome».
# Redditch

Redditch és un poble del districte de Redditch, Worcestershire, Anglaterra. Té una població de 82.799 habitants i districte de 84.971.

## Referències

* ↑ (anglès)«Redditch». City Population. [Consulta: 23 juny 2018].
* ↑ (anglès)«Redditch». City Population. [Consulta: 23 juny 2018].
# Quercus zempoaltepecana

Quercus zempoaltepecana és una espècie de roure que pertany a la família de les fagàcies i està dins de la secció dels roures vermells del gènere Quercus.

## Distribució

Quercus zempoaltepecana és endèmic al vessant nord-oest de la muntanya Zempoaltepec, a l'estat d'Oaxaca (Mèxic), i creix entre els 2.600 als 3.300 m.

## Descripció

Quercus zempoaltepecana és un arbust o petit arbre de fins a 3 metres d'altura.

## Referències

* ↑ Per a Zavala-Chávez, 2003, és una varietat de Quercus laurina
* ↑ Per a Susana Valencia-Avalos, 2004, i per a Govaerts, 2007, és sinònim de Quercus ocoteifolia
# Regne d'Ilesha

El regne d'Ilesha és un estat tradicional de Benín. L'antic regne es va formar el 1858 en territoris que abans havien estat part del regne de Sandiro.

## Reis

* 1858 - 1869 Sabi Derekureku I
* 1869 - 1872 Wene Tokoru "Sinawono Yonka"
* 1872 - 1898 Wene Agbiyaru II "Irangobi"
* 1898 - 1906 Sabi Dagbara I "Wagana"
* 1906 - 1910 Sabi Hankuri Jato I "Swanru", "Gambaringobi"
* 1910 - 1916 Suno Mora II
* 1916 - 1917 Sabi Hankuri II "Bio Yerima"
* 1917 - 1924 Sina Deru II "Abigoga"
* 1924 - 1944 Dere Kureku Sabi II
* 1944 - 1959 Suno Mora III "Aso Sinannsigi"
* 1960 - 1974 Sabi Hankuri III "Abubakar Bio Gewo"
* 1975 - 1999 Sabi Hankuri Jato IV
* 2000 - Derekureku III

## Referències

* Worldstatesmen per Ben Cahoon
# Wasbankspruit (Buffalo)

El Wasbankspruit és un rierol que flueix al nord-oest de KwaZulu-Natal, Sud-àfrica. El rierol desemboca al riu Buffalo que més tard s'uneix al riu Tugela.

## Enllaços externs

* Mapa de Google de l'estuari de Wasbankspruit a Geonames.org (cc-by)
# The Sims 2: Bon Voyage

The Sims 2: Bon Voyage és la sisena expansió llançada de la saga de jocs de PC The Sims 2. Fou treta a la venda el 4 de setembre del 2007 i dos dies més tard, el sis de setembre, a Europa. L'expansió es basa a fer viatges i preparar vacances per als Sims, a l'estil de The Sims: Vacation, la quarta expansió per al joc original.

## Mode de joc

L'expansió obre tres destinacions diferents en què els Sims poden passar unes vacances allunyats de llur llar i de llur treball; Tres Llacs, de paisatge muntanyenc amb boscs i llacs, la Vil·la Takemizu, d'ambient i tradició oriental, i per acabar l'Illa Twikkii, un paraís tropical al costat del mar, on abunden la sorra i les activitats estiuenques. Un Sim pot utilitzar el seu telèfon per organitzar les seves vacances, escollint el lloc de destinació, la duració de les vacances i els Sims que desitja portar-hi. L'hora de partida pot ser escollida al moment o anticipada en un període d'una setmana.
Un cop a la destinació triada, un Sim pot escollir entre reservar habitacions en un hotel o utilitzar altres mitjans, com una tenda de campanya. Les diferents localitats ofereixen també diferents activitats. El Sim pot passar el seu temps prenent el sol en una platja tropical, ballant el Hula-Hula o cantant en grup al voltant d'una foguera. Les diferents activitats en les quals un Sim participa s'enregistren en una nova funció que classifica un Sim com a turista depenent del que fa durant les vacances. Un Sim pot triar en acabar les seves vacances abans del que s'havia previst o tornar a casa si ho desitja. D'un altre mode, el Sim serà automàticament recollit (igual que la seva família o altres companys) i portat a casa quan la duració escollida en planejar les vacances arribi a la fi. Un cop de tornada a casa cadascun dels Sims podran triar els beneficis extrets de llurs vacances, els quals els ajudaran en el treball i l'amor, entre d'altres.

## Enllaços externs

* The Sims 2: Bon Voyage Arxivat 2007-10-11 a Wayback Machine. en anglès
# Soyaniquilpan de Juárez

Soyaniquilpan de Juárez és un municipi de l'estat de Mèxic. San Francisco Soyaniquilpan és el cap de municipi i principal centre de població d'aquesta municipalitat. Aquest municipi és a la part nord-occidental de l'estat de Mèxic. Limita al nord amb l'estat d'Hidalgo, al sud amb Jilotepec, a l'oest amb Jilotepec i a l'est amb Hidalgo.

## Referències

* ↑ Monografia municipal de Soyaniquilpan de Juárez Arxivat 2015-09-24 a Wayback Machine. (castellà)

## Enllaços externs

* Portal de l'estat de Mèxic (castellà)
# Quintana de la Caseta del Giol

La Quintana de Caseta del Giol és un paratge del terme municipal de Castellcir, a la comarca del Moianès.
Està situada a l'extrem nord del nucli urbà, al costat septentrional de la Caseta del Giol i a ponent de la urbanització de la Roureda. En el que havia estat la quintana d'aquest mas s'ha construït la Zona Esportiva Municipal i l'Àrea de jocs per a la mainada del poble de Castellcir, que es coneix pel nom de Camp de la Quintana.

## Etimologia

Deu el seu nom al fet que aquests camps són adjacents a la masia de la Caseta del Giol; la paraula quintana reflecteix exactament aquest concepte.
# Rafael Iriondo Aurtenechea

Rafael Iriondo Aurtenechea (Gernika, 24 d'octubre de 1918 - Bilbao, 24 de febrer de 2016) fou un futbolista basc dels anys 1940 i posteriorment entrenador.

## Trajectòria

Com a futbolista destacà a l'Athletic Club, on arribà el 1940 procedent de l'Atlético Tetuán. Feu el seu debut a la lliga un 29 de setembre, en un empat a 2 davant el València CF. Al club bilbaí hi jugà durant 13 temporades i formà una gran davantera al costat d'homes com Agustín Gaínza, José Luis Panizo i Telmo Zarra. Guanyà una lliga i quatre copes, i disputà un total de 328 partits oficials en els quals marcà 115 gols. Fitxà pel Barakaldo CF el 1953, i un parell de mesos més tard fitxà per la Reial Societat, on romangué fins al 1955.
Fou dos cops internacional amb la selecció espanyola, el primer el 23 de juny de 1946 en una derrota per 0-1 davant Irlanda a Madrid. Set mesos després, a Lisboa, marcà el gol de la selecció espanyola en la derrota enfront Portugal per 4-1.
Iriondo inicià la seva carrera d'entrenador immediatament després de la seva retirada com a futbolista al modest SD Indautxu, aleshores a segona divisió. Continuà al capdavant del Deportivo Alavés i Barakaldo.
La temporada 1968-69 retornà a l'Athletic de Bilbao com a entrenador on guanyà la Copa, i el 1970 fou entrenador del RCD Espanyol. Durant aquesta dècada també entrenà a Reial Saragossa, Reial Societat i Reial Betis, club amb el qual guanyà la Copa del Rei novament.

## Palmarès

Com a jugador
* 1 Lliga espanyola:
** 1942-43
* 4 Copes del Rei:
** 1942-43, 1943-44, 1944-45, 1949-50
* 1 Copa Eva Duarte:
** 1950
Com a entrenador
* 2 Copes del Rei:
** 1968-69, 1976-77

## Referències

* ↑ «Fallece Rafael Iriondo» (en castellà). Diari AS, 24-02-2016. [Consulta: 25 febrer 2016].
* ↑ «Historia». indautxusd.com. Arxivat de l'original el 2017-04-06. [Consulta: 20 gener 2010].
* ↑ «Entrenadores». barakaldocf.com. [Consulta: 20 gener 2010].

## Enllaços externs

* Perfil a BDFutbol jugador
* Perfil a BDFutbol entrenador
* Perfil a l'Athletic Club
* Perfil a la selecció espanyola Arxivat 2012-03-14 a Wayback Machine.
# Wase

Wase és una ciutat de Nigèria, a l'estat de Plateau, a la riba del riu Wase i en la intersecció de les carreteres de Bashar, Langtang i Shendam. Una característica topogràfica notable, la Wase Rock, un puig d'uns 240 metros d'altura, s'erigeix bruscament per sobre de la sabana. La ciutat compta amb una oficina de salut i un dispensari. És capçalera de l'emirat tradicional de Wase i d'una àrea de govern local (LGA) amb una població el 2006 de 161.714 habitants.

## Referències

* Enciclopèdia Britànica